नई दिल्ली। सिक्के जमा करने वाले और मुद्रा पर अध्ययन करने वालों के लिए एक अच्छी खबर है। सरकारी टकसाल, मुंबई ने महात्मा गांधी के दक्षिण अफ्रीका से लौटने की शताब्दी तथा कामागाटा मारु घटना की स्मृति सिक्कों की बिक्री शुरू की है। ये सिक्के महात्मा गांधी की दक्षिण अफ्रीका से वापसी की शताब्दी की थीम पर आधारित हैं और 100 और 10 रुपये मूल्य में उपलब्ध हैं। प्रत्येक सिक्का 3225 रुपये और अनसर्कुलेटेड सिक्का (यूएनसी) 2344 रुपये में उपलब्ध हैं। इनमें जीएसटी (GST) भी शामिल हैं। इन सिक्कों की बुकिंग ऑफलाइन और ऑनलाइन 26 सितम्बर 2017 तक की जा सकती है। कामागाटा मारु घटना की शताब्दी थीम पर सिक्के 100 और 5 रुपये मूल्य में उपलब्ध हैं।